Општинска управа општине Блаце - Одељење органа општине и друштвених делатности, решавајући по пријави Радосављевић (Хранислав) Ратомирке из Претежане, општина Блаце, за доделу државне помоћи ради обнове - отклањања последица штете на стамбеним објектима настале услед елементарне непогоде - поплаве у јуну месецу 2020. године, на основу члана 19. став 2. Закона о обнови након елементарне и друге непогоде („Сл. гласник РС“, број 112/15), у складу са Уредбом о утврђивању државног програма помоћи и обнове оштећених породичних стамбених објеката у својини грађана услед дејства поплава у јуну 2020. године („Сл. гласник РС“, бр. 93/20) и члана 136. Закона о општем управном поступку („Сл. гласник РС“, бр. 18/16 и 95/18 - аутентично тумачење), доноси

**Р Е Ш Е Њ Е**

**1. УСВАЈА СЕ** захтев Радосављевић (Хранислав) Ратомирке из Претежане, општина Блаце, ЈМБГ , за доделу државне помоћи ради отклањања штете на стамбеном објекту која је настала услед дејства поплава у јуну месецу 2020. године, па се утврђује да је настала штета на стамбеном објекту:

- породична стамбена зграда у Претежани, општина Блаце, изграђена на катастарској парцели број 3080 КО Доња Драгуша - лист непокретности број 255 КО Доња Драгуша, као власништво Радосављевић (Хранислав) Ратомирке из Претежане, општина Блаце.

2. Категоризација штете извршена је у складу са Упутством о јединственој методологији за процену штета од елементарних непогода („Службени лист СФРЈ“ бр.27/87) од стране Комисије за процену штете на стамбеним, помоћним и економским објектима настале услед елементарне непогоде и утврђено оштећење је оцењено као **прва категорија оштећења**, а исправност и тачност процене штете потврдила је верификациона комисија Владе РС - Канцеларија за управљање јавним улагањима својим Извештајем о изврешеној верификацији процене штете за општину Блаце, број 217-03-8/11/2020-01 од 16.07.2020. године.

3. За штету насталу на објекту наведеном у тачки 1. диспозитива овог решења утврђује се државна новчана помоћ ради обнове оштећеног породичног стамбеног објекта, власнику Радосављевић (Хранислав) Ратомирки из Претежане, општина Блаце у износу од 120.000,00 динара (словима:стодвадесетхиљададинара), у складу са Државним програмом помоћи и обнове оштећених породичних стамбених објеката у својини грађана услед дејства поплаве у јуну 2020. године ( у даљем тексту: Програм).

4. Након коначности овог решења Канцеларија за управљање јавним улагањима исплатиће Радосављевић (Хранислав) Ратомирки из Претежане, општина Блаце бесповратну новчану помоћ у износу од 120.000,00 динара, и то на њен текући рачун број: код Банке Поштанске штедионице.

О б р а з л о ж е њ е

Радосављевић (Хранислав) Ратомирка из Претежане, општина Блаце, власник породично стамбеног објекта оштећеног у поплави током јуна месеца 2020. године, поднела је пријаву за новчану помоћ ради отклањања штете на објекту дана 10.07.2020. године.

Општинска управа општине Блаце је по службеној дужности прибавила:

* препис листа непокретности број 255 КО Доња Драгуша, као доказ о својини на објекту подносиоца захтева;
* записник Комисије о процени штете за стамбене објекте број: 87-1401-102/20 од 10.07.2020.године;
* извештај Владе РС-Канцеларије за управљање јавним улагањима о извршеној верификацији процене штете за општину Блаце, број:217-03-8/11/2020-01 од 16.07.2020. године којим је потврђена исправност и тачност процене штете Општинске комисије-потврђена прва категорија оштећења;
* Податке из провере МУП и провере улице у РГЗ регистру.

О извршеној категоризацији подносилац пријаве је упознат од стране органа који води поступак и исти је изјавио да је сагласан са извршеном категоризацијом оштећења од стране Општинске комисије у прву категорију оштећења.

У поступку пред овим органом, подносилац захтева је на записник о усменој јавној расправи од 18.08.2020. године, под пуном кривичном и материјалном одговорношћу изјавила да остаје при пријави штете која је поднета 10.07.2020. године; да сама стално и свакодневно живи, пре, за време и након поплаве, у породичној стамбеној згради која је предмет овог поступка; да је сагласана са категоризацојом оштећења објекта у прву категорију оштећења.

Приликом одлучивања о праву на помоћ, Општинска управа општине Блаце је утврдила да су кумулативно испуњени сви услови предвиђени Програмом, и то:

* да је настала штета непосредна последица елементарне непогоде,
* да је штета пријављена у складу са Законом,
* да је штету претрпело лице из члана 1. Закона,
* да је оштећена или уништена ствар која служи и неопходна је за задовољење основних животних потреба, те је као таква била у свакодневној или редовној употреби,
* да је ствар чувана са пажњом и на прописан начин, као и да су предузете све мере ради смањења ризика од елементарне и друге непогоде,
* да су испуњени сви други услови у складу са Законом.

На основу овако утврђеног чињеничног стања и изведених доказа, одлучено је као у диспозитиву овог решења.

ПОУКА О ПРАВНОМ СРЕДСТВУ: Против овог решења може се изјавити жалба Комисији за утврђивање штете од елементарних непогода Владе РС - Београд, Немањина бр.11, у року од 15 дана од дана пријема истог, преко органа који је решење донео, без наплате таксе.

Решење објавити на огласној табли Општинске управе општине Блаце и интернет страници општине Блаце

Број: II-87-1401-102

Дана: 19.08.2020. године

Обрађивач: НАЧЕЛНИК ОПШТИНСКЕ УПРАВЕ

Бранимир Димитријевић ОПШТИНЕ БЛАЦЕ

Јулијана Јовановић

Решење доставити:

-Подносиоцу захтева,

-Канцеларији за управљање јавним улагањима,

-Државном правобраниоцу,

-Архиви.